Amilspirts - Vikipēdija

# Amilspirts

### Vikipēdijas raksts

Amilspirts
n-amilspirta struktūrformula n-amilspirta molekulas modelis
Ķīmiskā formula: | C5H11OH
Molmasa: | 88,15 g/mol
Blīvums: | 814,4 kg/m3
Kušanas temperatūra: | -77,6 °C (195,55 K)
Viršanas temperatūra: | 137,986 °C (411,13 K)

Amilspirts (pentanols, butilkarbinols, C5H11OH) ir vienvērtīgs spirts ar pieciem oglekļa atomiem molekulā. Amilspirtam ir 8 struktūrizomēri.

Amilspirta struktūrizomēri
Nosaukumi | Struktūrformula | Tips | IUPAC nosaukums | Spoguļizomērija
--- | --- | --- | --- | ---
normālais amilspirts, n-amilspirts, butilkarbinols |  | pirmējais | 1-pentanols | nepiemīt
izoamilspirts, izobutilkarbinols, optiski neaktīvais rūgšanas amilspirts |  | pirmējais | 3-metil-1-butanols | nepiemīt
optiski aktīvais rūgšanas amilspirts |  | pirmējais | 2-metil-1-butanols | piemīt
neopentilspirts, trešējais butilkarbinols |  | pirmējais | 2,2-dimetil-1-propanols | nepiemīt
dietilkarbinols |  | otrējais | 3-pentanols | nepiemīt
metil-n-propilkarbinols |  | otrējais | 2-pentanols | piemīt
metilizopropilkarbinols |  | otrējais | 3-metil-2-butanols | piemīt
dimetiletilkarbinols, trešējais amilspirts, amilēnhidrāts |  | trešējais | 2-metil-2-butanols | nepiemīt

3 no šiem izomēriem ir hirāli savienojumi un tiem katram ir 2 spoguļizomēri.

Amilspirti ir bezkrāsaini šķidrumi ar asu, nepatīkamu sīveļļas smaku. Slikti šķīst ūdenī. Amilspirtu izgarojumi kairina elpceļu gļotādu un izsauc klepu.

## [izmainīt šo sadaļu] Atrašanās dabā

Divi no amilspirtu izomēriem (2-metil-1-butanols un 3-metil-1-butanols) ir galvenā sīveļļu jeb fūzeļu sastāvdaļa (tie veidojas rūgšanas procesos no aminoskābēm leicīna un izoleicīna).

## [izmainīt šo sadaļu] Iegūšana

Iegūst no sīveļļām, tās pārdestilējot, kā arī no naftas krekinga gāzēm.

## [izmainīt šo sadaļu] Izmantošana

Amilspirtus lieto parfimērijā un pārtikas rūpniecībā lietojamu esteru iegūšanai, kā arī bezdūmu pulvera ražošanā un kā šķīdinātājus.

Svarīgākie spirti Metanols | Etanols | Propanols | Izopropanols | Butanols | Amilspirts | Allilspirts | Propargilspirts | 1,2-propāndiols | 1,3-propāndiols | Etilēnglikols | Glicerīns | Pentaeritrīts | Feniletilspirts

Saturs iegūts no "http://lv.wikipedia.org../../../a/m/i/Amilspirts.html"

Kategorijas: Spirti | Šķīdinātāji

##### Views

- Raksts
- Diskusija
- Pašreizējā versija

##### Meklēt

##### Citās valodās

- Deutsch
- English
- Latina
- Uyghurche‎ / ئۇيغۇرچە
- Português
- Русский
- Türkçe